钦定古今图书集成/明伦汇编/氏族典/第449卷 > 沈作宾
## 钦定古今图书集成/明伦汇编/氏族典/第449卷 > 沈作宾

按《宋史沈作宾传》，“作宾字宾王，世为，吴兴归安人。中
刑法科，历江西提刑司检法官，入为大理评事，改秩，
通判绍兴府。秩满，知台州，首访民疾苦，五十日间尽
除前政之不便民者，邦人胥悦，而前守嫉其胜己，巧
媒糵之，罢去。庆元初，历官至权工部侍郎，以言者罢
归。起知镇江府，召为户部侍郎，除江西安抚，兼知隆”
兴府，在郡撙钱二十馀万缗。僚属请献诸朝，作宾谓
“平生未尝献羡，以半归帅司犒师，半隶本府。”进显谟
阁学士，致仕，卒。